
# «Апуш» студиясе «Əбугалисина» спектакленең яңартылган вариантыннан өзек күрсәтте

«Апуш» студиясе үзенең туган көн кичәсендә «Əбугалисина» спектакленең яңартылган вариантыннан өзек күрсәтте.

Яңа вариантта төп герой Əбугалисинаны егет кеше - **Җәмил Хәбибрахманов **башкарды. Премьерада Əбугалисинаны **Мәдинә Галиәхмәтова** уйнаган иде. Җәмәгатьчелек соравы буенча спектакльнең режиссеры Алия Фәйзрахманова төп геройны ир кешегә алыштырырга карар итте.

«Бу бит Казанны дер селкеткән спектакль. Кайбер дәүләт театрлары да көнләшерлек шау-шу куптарды. Чын югары сәнгать әсәре шулай каршылыклы фикерләр уятырга тиеш инде ул», – диде алып баручы «Апуш» балалар театр студиясенең туган көненә багышланган кичәдә.

«Апуш»ның 1 еллыгына багышланган кичә «Сәйдәш» мәдәният үзәгендә бара.


Рузилә Мөхәммәтова

Следите за самым важным и интересным в Telegram-каналеТатмедиа

## Нет комментариев
«Апуш» студиясе «Əбугалисина» спектакленең яңартылган вариантыннан өзек күрсәтте